CELEX: 62020CA0714
Language: sl
Date: 2022-05-12 00:00:00
Title: Zadeva C-714/20: Sodba Sodišča (šesti senat) z dne 12. maja 2022 (predlog za sprejetje predhodne odločbe Commissione tributaria provinciale di Venezia – Italija) – U.I. Srl/Agenzia delle dogane e dei monopoli – Ufficio delle dogane di Venezia (Predhodno odločanje – Carinska unija – Davek na dodano vrednost (DDV) – Direktiva 2006/112/ES – Člen 201 – Osebe, ki so dolžne plačati davek – Uvozni DDV – Carinski zakonik Unije – Uredba (EU) št. 952/2013 – Člen 77(3) – Solidarna odgovornost posrednega carinskega zastopnika in družbe uvoznice – Carine)

27.6.2022   
            
            
               SL
            
            
               Uradni list Evropske unije
            
            
               C 244/9
            
         
      Sodba Sodišča (šesti senat) z dne 12. maja 2022 (predlog za sprejetje predhodne odločbe Commissione tributaria provinciale di Venezia – Italija) – U.I. Srl/Agenzia delle dogane e dei monopoli – Ufficio delle dogane di Venezia
      (Zadeva C-714/20) (1)
      
      (Predhodno odločanje - Carinska unija - Davek na dodano vrednost (DDV) - Direktiva 2006/112/ES - Člen 201 - Osebe, ki so dolžne plačati davek - Uvozni DDV - Carinski zakonik Unije - Uredba (EU) št. 952/2013 - Člen 77(3) - Solidarna odgovornost posrednega carinskega zastopnika in družbe uvoznice - Carine)
      (2022/C 244/11)
      Jezik postopka: italijanščina
      
         Predložitveno sodišče
      
      Commissione tributaria provinciale di Venezia
      
         Stranki v postopku v glavni stvari
      
      
         Tožeča stranka: U.I. Srl
      
         Tožena stranka: Agenzia delle dogane e dei monopoli – Ufficio delle dogane di Venezia
      
         Izrek
      
      
                  1.
               
               
                  Člen 77(3) Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije je treba razlagati tako, da je v skladu s to določbo posredni carinski zastopnik dolžan plačati le carine za blago, ki ga je prijavil na carini, ne pa tudi uvoznega davka na dodano vrednost za to isto blago.
               
            
                  2.
               
               
                  Člen 201 Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da odgovornosti posrednega carinskega zastopnika za plačilo uvoznega davka na dodano vrednost, ki bi bila solidarna z odgovornostjo uvoznika, ni mogoče ugotoviti, če ni nacionalnih določb, ki bi ga določale oziroma ga izrecno in nedvoumno priznavale kot osebo, ki je dolžna plačati ta davek.
               
            
         (1)  Datum vložitve: 24.12. 2020.